CELEX: C2007/297/21
Language: da
Date: 2007-12-08 00:00:00
Title: Sag C-349/06: Domstolens dom (Syvende Afdeling) af 4. oktober 2007 — Murat Polat mod Stadt Rüsselsheim (anmodning om præjudiciel afgørelse fra Verwaltungsgericht Darmstadt — Tyskland) (Associeringsaftalen EØF-Tyrkiet — tillægsprotokollens artikel 59 — artikel 7, stk. 1, og artikel 14 i associeringsrådets afgørelse nr. 1/80 — direktiv 2004/38/EF — opholdsret for et barn af en tyrkisk arbejdstager — myndigt barn, der ikke længere forsørges af sine forældre — flere straffedomme — en udvisningsafgørelses lovlighed)

8.12.2007   
            
            
               DA
            
            
               Den Europæiske Unions Tidende
            
            
               C 297/14
            
         Domstolens dom (Syvende Afdeling) af 4. oktober 2007 — Murat Polat mod Stadt Rüsselsheim (anmodning om præjudiciel afgørelse fra Verwaltungsgericht Darmstadt — Tyskland)
   (Sag C-349/06) (1)
   
   (Associeringsaftalen EØF-Tyrkiet - tillægsprotokollens artikel 59 - artikel 7, stk. 1, og artikel 14 i associeringsrådets afgørelse nr. 1/80 - direktiv 2004/38/EF - opholdsret for et barn af en tyrkisk arbejdstager - myndigt barn, der ikke længere forsørges af sine forældre - flere straffedomme - en udvisningsafgørelses lovlighed)
   (2007/C 297/21)
   Processprog: tysk
   Den forelæggende ret
   Verwaltungsgericht Darmstadt
   Parter i hovedsagen
   
      Sagsøger: Murat Polat
   
      Sagsøgt: Stadt Rüsselsheim
   Sagens genstand
   Anmodning om præjudiciel afgørelse — Verwaltungsgericht Darmstadt (Tyskland) — fortolkning af artikel 7, stk. 1, andet led, i Associeringsrådet EØF-Tyrkiets afgørelse nr. 1/80, samt af artikel 59 i tillægsprotokollen vedrørende den overgangsfase, som er fastsat i aftalen om oprettelse af en associering mellem Det Europæiske Økonomiske Fællesskab og Tyrkiet, undertegnet den 23. november 1970 (Samling af Aftaler Indgået af De Europæiske Fællesskaber, bind 3, s. 541), samt af artikel 28 i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EFT L 158, s. 77) — opholdsret for en tyrkisk statsborger, der er indrejst på det nationale område som mindreårig i forbindelse med familiesammenføring, og som derefter har været økonomisk uafhængig efter at have nået myndighedsalderen — vedkommende rejst tilbage til det nationale område, mens han var økonomisk afhængig af sine forældre — erhvervelse af opholdsret for myndige, som er økonomisk afhængige af deres forældre — betingelser for fortabelse af opholdsret — straffedomme — lovlighed af en afgørelse om udvisning
   Konklusion
   
               1)
            
            
               En tyrkisk statsborger, der som barn fik tilladelse til indrejse på en medlemsstats område i forbindelse med en familiesammenføring, og som har erhvervet retten til fri adgang til enhver form for lønnet beskæftigelse i medfør af artikel 7, stk. 1, andet led, i afgørelse nr. 1/80 af 19. september 1980 om udvikling af associeringen, vedtaget af det associeringsråd, der blev oprettet ved aftalen om oprettelse af en associering mellem Det Europæiske Økonomiske Fællesskab og Tyrkiet, fortaber kun den ret til ophold i værtsmedlemsstaten, der er afledt af nævnte ret til fri adgang, i to tilfælde, nemlig
               
                           —
                        
                        
                           i de tilfælde, der er omhandlet i denne afgørelses artikel 14, stk. 1, eller
                        
                     
                           —
                        
                        
                           når den pågældende har forladt medlemsstatens område i en længere periode og uden lovlige grunde,
                        
                     selv om han er ældre end 21 år, ikke længere forsørges af sine forældre, men fører en selvstændig tilværelse i den pågældende medlemsstat, og han ikke har stået til rådighed for arbejdsmarkedet i flere år på grund af afsoning af en ubetinget fængselsstraf af en vis varighed.
               I en situation som sagsøgeren i hovedsagens er en sådan fortolkning ikke uforenelig med kravene i artikel 59 i tillægsprotokollen, undertegnet den 23. november 1970 i Bruxelles og indgået, godkendt og bekræftet på Fællesskabets vegne ved Rådets forordning (EØF) nr. 2760/72 af 19. december 1972.
            
         
               2)
            
            
               Artikel 14, stk. 1, i afgørelse nr. 1/80 skal fortolkes således, at det ikke er til hinder for, at der træffes afgørelse om udvisning af en tyrkisk statsborger, der er blevet idømt flere straffedomme, hvis den pågældendes personlige adfærd indebærer en virkelig og tilstrækkeligt alvorlig trussel mod et grundlæggende samfundshensyn. Det tilkommer den forelæggende ret at efterprøve, om dette er tilfældet i hovedsagen.
            
         
      (1)  EUT C 281 af 18.11.2006.